CELEX: 62019CN0932
Language: mt
Date: 2019-12-20 00:00:00
Title: Kawża C-932/19: Talba għal deċiżjoni preliminari mressqa minn Győri Ítélőtábla (l-Ungerija) fl-20 ta’ Diċembru 2019 – J.Z. vs OTP Jelzálogbank Zrt. et

11.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/22
            
         
      Talba għal deċiżjoni preliminari mressqa minn Győri Ítélőtábla (l-Ungerija) fl-20 ta’ Diċembru 2019 – J.Z. vs OTP Jelzálogbank Zrt. et
      
      (Kawża C-932/19)
      (2020/C 161/29)
      Lingwa tal-kawża: l-Ungeriż
      
         Qorti tar-rinviju
      
      Győri Ítélőtábla
      
         Partijiet fil-kawża prinċipali
      
      
         Rikorrent: J.Z.
      
         Konvenuti: OTP Jelzálogbank Zrt., OTP Bank Nyrt., OTP Faktoring Követeléskezelő Zrt.
      
         Domanda preliminari
      
      L-Artikolu 6(1) tad-Direttiva tal-Kunsill 93/13/KEE dwar klawżoli inġusti f’kuntratti mal-konsumatur (1) jipprekludi dispożizzjoni nazzjonali li, f’kuntratt ta’ self konkluż ma’ konsumatur, tiddikjara nulla, ħlief fil-każ ta’ kundizzjoni kuntrattwali nnegozjata individwalment, il-klawżola li permezz tagħha l-istituzzjoni finanzjarja tiddeċiedi li tapplika l-prezz tal-bejgħ waqt ir-rilaxx tal-fondi intiżi għall-akkwist tal-beni li huwa s-suġġett tas-self jew tal-leasing finanzjarju, filwaqt li għar-rimbors japplika l-prezz tax-xiri jew kwalunkwe rata ta’ kambju oħra minn dik stabbilita meta tħallas is-self, u tissostitwixxi din il-klawżola nulla b’dispożizzjoni li tapplika r-rata ta’ kambju uffiċjali tal-Bank Nazzjonali tal-Ungerija għall-munita inkwistjoni kemm fir-rigward tal-iżborż kif ukoll tar-rimbors, mingħajr ma tieħu inkunsiderazzjoni jekk, fid-dawl tal-klawżoli kollha tal-kuntratt, din id-dispożizzjoni effettivament tipproteġix lill-konsumatur minn konsegwenzi partikolarment dannużi, u mingħajr ma tippermetti lill-konsumatur jesprimi l-fehma tiegħu dwar jekk għandux l-intenzjoni jibbenefika mill-protezzjoni ta’ din il-leġiżlazzjoni?
      
         (1)  ĠU Edizzjoni Speċjali bil-Malti, Kapitolu 15, Vol. 2, p. 288.